Матақ (ауыл)

Матақ — Қарағанды облысы Қарқаралы ауданындағы ауыл, Угар ауылдық округі орталығы. Мал өсіру, бордақылау және дайындау жөніндегі Матақ бірлестігінің орталық мекені. Географиялық орны Аудан орталығы – Қарқаралы қаласының солтүстік-батысында 64 км-дей жерде. Тарихы Іргесі 1936 жылы қаланған. Ауыл шаруашылығына жарамды жері 6,2 мың га. Шаруашылықтың мамандандырылған негізгі бағыттары - етті мал өсіру, қосымша саласы астық егу болды. Бірлестік елді мекендері: Матақ, Ақбұлақ. Бүгінгі күні 7 шаруа қожалығы құрылған. Халқы Инфрақұрылымы Мектеп, мәдениет үйі, кітапхана, фельдшер-акушерлік пункт, АТС байланыс бөлімі, пошта торабы жұмыс жасайды. Ауыл осы жерде дүниеге келген Абылай ханның әскербасы - Матақ батыр есімімен аталады. Ауыл маңынан Матақ өзені ағады. Матақ батыр мазары бар. Ауыл арқылы Қарағанды-Қарқаралы автомобиль жолы өтеді. Дереккөздер